### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2022 er der afsat et rådighedsbeløb på i alt 0,2 mio. kr. til etablering af en permanent wakeboard-bane i Bregninge. Der søges om en anlægsbevilling på det samlede rådighedsbeløb på 0,2 mio. kr. til etablering af banen.

## Indstillinger

Direktøren indstiller, at der gives en anlægsbevilling på i alt 0,2 mio. kr. finansieret af rådighedsbeløbet i 2022 til etablering af en permanent wakeboard-bane i Bregninge.

## Behandling

Kultur- og Fritidsudvalget, Økonomiudvalget og Kommunalbestyrelsen.

## Sagsfremstilling

På investeringsoversigten for 2022 er der afsat et rådighedsbeløb på i alt 0,2 mio. kr. til etablering af en permanent wakeboard-bane i Bregninge, og der søges nu om en anlægsbevilling på den samlede ramme på 0,2 mio. kr.

Banen etableres i "Magnus Lind" ved Amfi-scenen i Bregninge

Magnus Lind er et nyt mødested i naturen for aktive i alle aldre ved, på og i grusgravsøen i [adresse]. Magnus Lind vil samle mennesker gennem aktiviteter på vand, særligt gennem etableringen af en permanent wakeboard-kabelbane, et tiltrækkende udemiljø og udstyr til at komme på vandet, herunder Stand Up Paddle. Ved søbredden vil der være lounge og aktiviteter for tilskuere, brugere, badende og andre i området ved grusgravsøen ved Amfi-scenen i Bregninge.

Beløbet omfatter indkøb og etablering af wakeboard-banen.

Banen forventes etableret i maj 2022.

Der forventes afledte driftsudgifter på mellem 30.000-80.000 kr. årligt. Dette finansieres i et samarbejde mellem Vestsjællands Wake og Surf Klub og UngKalundborg.

## Økonomiske konsekvenser

Der er afsat et rådighedsbeløb på 0,2 mio. kr. til etablering af en permanent wakeboard-bane i Bregninge. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

05-04-2022 Kultur- og Fritidsudvalget
Anbefales.
20-04-2022 Økonomiudvalget
Anbefales.